### Beslutning

Godkendt.

### Sagsfremstilling

### Resume og sagens baggrund

Den hidtil gældende ejerstrategi for Destination Sjælland A/S blev opsagt i forbindelse med udtrædelsesaftalen med [adresse]. Derfor fremlægges hermed forslag til ny ejerstrategi for virksomheden.

I henhold til ejeraftalen vil ejerstrategien første gang skulle revideres inden udgangen af 2023.

### Indstillinger

Kommunaldirektøren indstiller at ejerstrategien godkendes.

### Behandling

Økonomiudvalget, Kommunalbestyrelsen.

### Sagsfremstilling

[adresse] udtrådte af ejerskabet af Destination Sjælland A/S med virkning fra 1. juli 2021. Herefter ejes selskabet af Holbæk, Kalundborg, Sorø og [adresse] med 25% hver. I forbindelse med indgåelsen af udtrædelsesaftalen med [adresse] blev den gældende ejerstrategi opsagt.

Ejerkommunerne har i ejeraftalen aftalt, at der skal udarbejdes en ejerstrategi, hvilket begrundes med, at når virksomheden er organiseret som et aktieselskab, har ejerne ikke direkte indflydelse på driften, ligesom ejerne ikke har instruktionsbeføjelser overfor bestyrelsesmedlemmerne. Ejerne øver derfor indflydelse på selskabet gennem

* Generalforsamlingen
* Udpegning af bestyrelsesmedlemmer
* Ejerstrategien

Ejerstrategien danner en overordnet ramme for bestyrelsens arbejde i den kommende periode. Hovedtemaerne i det foreliggende forslag til ejerstrategi er:

* At bestyrelsen har en aktiv rolle i virksomhedens drift gennem en løbende dialog med virksomhedens ledelse
* At der er en løbende dialog mellem virksomhedens ledelse og ejernes administrative ledelse
* At bestyrelsen, i samarbejde med ledelsen, opsætter konkrete mål for virksomheden – og hvordan disse afrapporteres til generalforsamlingen
* At bestyrelsen er ansvarlig for og forpligtet til at tilse, at virksomheden drives indenfor den økonomi, ejerkommunerne har stillet til rådighed jf. ejeraftalen.
* At bestyrelse og ledelse i samarbejde med branchens aktører m.fl., udvikler en strategi, som sætter retning for udvikling af turismen i ejerkommunerne – og dermed for virksomhedens aktiviteter ud fra flg. overskrifter:
  + Bæredygtig Turisme
  + Fokus på lokal forankring
  + Styrkelse af samarbejdet på tværs af kommunegrænser
  + Styrkelse af samarbejdet med øvrige aktører, der kan understøtte turismeerhvervet
  + Indgå i nationale og regionale tiltag
  + Samarbejde med turismeorganisationerne i nabokommunerne

Ejerstrategien er gældende til en ny er godkendt. Det er i ejeraftalen er besluttet, at ejerstrategien skal revideres / fornys en gang i hver kommunalbestyrelsesperiode senest med udgangen af 2. valgår. Denne aftale skal således fornys eller revideres senest med udgangen af år 2023.

Udkastet til ejerstrategi har været forelagt bestyrelsen for Destination Sjælland A/S på et bestyrelsesmøde den 14. oktober 2021. Følgende blev protokolleret i referatet fra mødet: ”Bestyrelsen havde ingen ændringsforslag eller bemærkninger til ejerstrategien”.

### Økonomiske konsekvenser

Ejerstrategien skal gennemføres indenfor den økonomi, ejerkommunerne har stillet til rådighed jf. ejeraftalen. Der er således ingen budgetmæssige konsekvenser af godkendelse af ejerstrategien.